הילה אלרואי

הילה אלרואי (נולדה ב-1972) היא עיתונאית ישראלית. החל משנת 2008, עובדת כראש דסק הבריאות בחדשות 13.

ביוגרפיה 
אלרואי נולדה בצרפת ובנעוריה, חיה מספר שנים בארצות הברית. אביה, יורם אלרואי, שימש בעבר כעובד בכיר ביבמ ישראל והיה ממקימי חברת שחל.

בשנים 1999-1996 שימשה עורכת חדשות בגלי צה"ל. כמו כן, עבדה ככתבת כללית בעיתון "ידיעות אחרונות". במסגרת זאת סיקרה את אסון המכביה.

בין השנים 2002–2008 למדה והוכשרה כפרמדיקית בבית הספר לרפואת חירום של מד"א באותן שנים, עבדה כראש דסק הבריאות של העיתון "מעריב".

החל משנת 2008, משמשת ככתבת לענייני בריאות בחדשות 10. בשנת 2011 זכתה בפרס על שם רחל פרימור של הרשות השנייה על סדרת הכתבות "קריסת מערכות" ששודרה בחדשות 10.

בנובמבר 2013, הוגשה תביעת דיבה כנגד מערכת חדשות 10 וכנגד אלרואי, על ידי ד"ר שמעון מימון, בעקבות כתבתה של אלרואי ששודרה במהדורת החדשות המרכזית של ערוץ 10, בה יוחס למימון סירוב לטפל בחולה, אשר גרם לשיתוק בשתי רגליו. משרד הבריאות התלה את רישיונו של מימון לשלושה חודשים.

במרץ 2017 הודיעה כי חלתה בסרטן השד. מיה איידן ליוותה אותה במצלמתה, תיעדה את ההתמודדות של אלרואי עם מחלתה, ויצרה את הסרט "הקרנת בכורה" ששודר לראשונה בערוץ 10 באוקטובר 2018.

באוקטובר 2023 שבוע לאחר הטבח בקיבוץ רעים במלחמת חרבות ברזל, שיתף ערוץ הטלגרם של ארגון הטרור חמאס, סרטון שבו היא אומרת בערוץ 13 שהדם של כל הנרצחים היא על הידים של משפחת נתניהו.

חיים אישיים
אלרואי מתגוררת ביהוד. היא הייתה נשואה לשילה דה-בר ולזוג נולדו שני ילדים. השניים התגרשו ב-2006, לאחר עשר שנות נישואין.

קישורים חיצוניים
 
 
 הילה אלרואי באתר חדשות 13

הערות שוליים 

ישראליות ילידות צרפת
ישראלים ילידי צרפת
נשות טלוויזיה ישראליות
ערוץ עשר: שדרניות, שחקניות ומנחות
סגל חדשות 13
כתבי בריאות ישראלים
עיתונאיות ישראליות
עיתונאים ישראלים
יהוד-מונוסון: אישים
ישראליות שנולדו ב-1972
ישראלים שנולדו ב-1972